Source: https://www.epi.sk/zz/1954-19
Timestamp: 2020-07-09 05:18:44+00:00
Document Index: 13953567

Matched Legal Cases: ['§ 14', '§ 1', '§ 3', '§ 9', '§ 7', '§ 9', '§ 5', '§ 3', '§ 4']

19/1954 Zb. Nariadenie o nábore a príprave mládeže pre povolanie mimo učilíšť štátnych pracovných záloh | Aktuálne znenie
Hľadaj v 19/1954 ×
19/1954 Zb.
Nariadenie vlády č. 19/1954 Zb.Nariadenie o nábore a príprave mládeže pre povolanie mimo učilíšť štátnych pracovných záloh
(v znení č. 70/1958 Zb.)
Čiastka 11/1954
Platnosť od 14.05.1954 do29.12.1958
zo dňa 6. apríla 1954
o nábore a príprave mládeže pre povolanie mimo učilíšť štátnych pracovných záloh
Vláda Československej republiky nariaďuje podľa § 14 ods. 1 zákona č. 2/1954 Zb., o štátnom pláne rozvoja národného hospodárstva Československej republiky na rok 1954, a podľa § 1 zákona č. 143/1949 Zb., o zmenách v organizácii verejnej správy a v pôsobnosti jej orgánov:
Rozvoj socialistickej výstavby nášho hospodárstva vyžaduje, aby boli účelne upravené nábor a odborná príprava pracovníkov pre hospodárske odvetvia a povolania tiež z radov mládeže, ktorá po ukončení povinnej školskej dochádzky nepokračuje v štúdiu vo výberových postupných ročníkoch jedenásťročnej strednej školy alebo na výberových školách, ani sa neškolí v učilištiach štátnych pracovných záloh.
(1) Pre povolania, ktoré vyžadujú sústavné odborné školenie, spravidla aspoň jednoročné, sa mládež pripravuje v učňovských školách. Podniky prijímajú túto mládež do učebného pomeru.
(2) Učňovské školy poskytujú bezplatne odborno-technické a všeobecné vzdelanie a politickú, kultúrnu, telesnú a brannú výchovu.
(3) Hmotné zabezpečenie a odmeňovanie učňov upravujú ústredné úrady po dohode s jednotnou odborovou organizáciou podľa smerníc Štátnej mzdovej komisie.
(4) Učňovské školy zriaďujú ústredné úrady, a to spravidla pri podnikoch (závodoch), ktoré tiež obstarávajú ich bezprostrednú správu.
(5) Ústredná rada odborov upraví vyhláškou po dohode s Ministerstvom pracovných síl a s ostatnými zúčastnenými úradmi vznik a skončenie učebného pomeru a vzájomné práva a povinnosti podnikov a učňov z neho vyplývajúce.
(1) Pre povolania, pre ktoré sa nezriaďujú učňovské školy, sa mládež pripravuje v pracovnom pomere v závodoch.
(2) Podniky (závody) poskytujú tejto mládeži bezplatne najmä odbornú prípravu potrebnú na výkon prác, pre ktoré bola prijatá, a starajú sa o ďalšie zvyšovanie jej kvalifikácie a o jej politickú, kultúrnu a telesnú výchovu.
(3) Podrobnosti upraví Ústredná rada odborov vyhláškou po dohode s Ministerstvom pracovných síl a s ostatnými zúčastnenými ústrednými úradmi.
(1) Prípravu mládeže pre povolania (§§ 3 a 4) riadia kompetentné ústredné úrady.
(2) Túto pôsobnosť vykonávajú ústredné úrady
a) po dohode s Ministerstvom pracovných síl, Štátnym úradom plánovacím a jednotnou odborovou organizáciou, pokiaľ ide o určenie povolaní, pre ktoré sa mládež pripravuje v učňovských školách, poprípade v závodoch, dĺžky tejto prípravy a podmienok pre prijímanie mládeže na učebné a pracovné miesta;
b) v spolupráci s Ministerstvom pracovných síl, pokiaľ ide o určenie učebných plánov a osnov, zriaďovanie a zrušovanie učňovských škôl a pokiaľ ide o ustanovenie zásad pre organizáciu učňovských škôl a pre učebnú a výchovnú prácu tiež v spolupráci s jednotnou odborovou organizáciou;
c) v spolupráci s Ministerstvom školstva, pokiaľ ide o vedenie všeobecného vzdelania mládeže;
d) v spolupráci so Štátnym výborom pre telesnú výchovu a šport pri vláde Československej republiky, pokiaľ ide o otázky telesnej výchovy.
(1) Osobné a vecné náklady spojené so zriadením a prevádzkou učňovských škôl uhradzujú ústredné úrady v rámci štátneho rozpočtu.
(2) Osobné a vecné náklady spojené so zriadením a prevádzkou učňovských škôl v pôsobnosti Ústredného sväzu spotrebných družstiev a Ústredného sväzu výrobných družstiev (§ 9) uhradzujú tieto sväzy zo svojich vlastných rozpočtov.
(1) Strediská pracujúceho dorastu a základné odborné školy sa zrušujú. Zariadenia, slúžiace dosiaľ výlučne ich účelom, sa použijú na vystrojenie učňovských škôl.
(2) Ústredné úrady upravia po dohode s Ministerstvom pracovných síl a jednotnou odborovou organizáciou spôsob, ktorým sa ukončí príprava učňov mimo učňovských škôl, začatá pred účinnosťou tohto nariadenia.
Opatrenia, ktoré boli urobené v zhode s týmto nariadením před jeho účinnosťou, sa považujú za opatrenia podľa tohto nariadenia.
Pôsobnosť ústredných úradov vo veciach náboru a prípravy mládeže pre povolania v spotrebných a výrobných družstevných podnikoch vykonávajú Ústredný sväz spotrebných družstiev a Ústredný sväz výrobných družstiev.
Ustanoveniami tohto nariadenia nie sú dotknuté predpisy o školách pre mládež vyžadujúcu osobitnú starostlivosť.
(1) Zrušujú sa všetky predpisy o veciach upravených týmto nariadením, najmä:
1. ustanovenia živnostenského poriadku a živnostenského zákona, ktoré upravujú veci učebného pomeru,
2. vládne nariadenie č. 433/1941 Zb., o poradenstve pre voľbu povolaní a o včleňovaní mladistvých do práce,
3. vládne nariadenie č. 200/1943 Zb., o úprave výcviku pre povolanie,
4. zákon č. 96/1950 Zb., o pracujúcom doraste,
5. vládne nariadenie č. 43/1951 Zb., o niektorých opatreniach v nábore a vo výchove pracujúceho dorastu,
6. § 7 ods. 2 prvá veta a § 9 ods. 1 druhá veta zákona č. 110/1951 Zb., o štátnych pracovných zálohách,
7. § 5 vládneho nariadenia č. 22/1952 Zb., o novej úprave učňovských skúšok,
(2) Do času, kým budú vydané predpisy podľa § 3 ods. 5 a § 4 ods. 3, postupuje sa podľa doterajších ustanovení o učebnom pomere a výcviku učňov, pokiaľ nie sú v rozpore s týmto nariadením.